অনলাইন ডেস্ক: একাদশ জাতীয় সংসদ নির্বাচনের মনোনয়ন ফরম বিক্রি শুরু করেছে আওয়ামী লীগ, বিএনপি ও জাতীয় পার্টি। তফসিল ঘোষণার পরদিন ৯ নভেম্বর সকালে প্রধানমন্ত্রী শেখ হাসিনার জন্য দুটি মনোনয়ন ফরম সংগ্রহের মধ্যে দিয়ে ফরম বিক্রির কার্যক্রম শুরু হয় আওয়ামী লীগের । আসন দুটি হলো গোপালগঞ্জ -৩ (টুঙ্গীপাড়া-কোটালীপাড়া) ও রংপুর-৬ (পীরগঞ্জ) । ১২ নভেম্বর বিএনপির চেয়ারপার্সন বেগম খালেদা জিয়ার নামে প্রথম মনোনয়ন ফরম বিক্রির মধ্য দিয়ে ফরম বিক্রি শুরু করেছে দলটি। খালেদা জিয়ার নামে তিনটি আসনের মধ্যে ফেনী-০১ আসনের মনোনয়ন ফরম গ্রহণ করেছেন বিএনপির স্থায়ী কমিটির সদস্য মির্জা ফখরুল ইসলাম আলমগীর। বগুড়া সদর-৬ আসনের মনোনয়ন গ্রহণ করেছেন নজরুল ইসলাম খান এবং বগুড়া-৭ আসনের মনোনয়ন ফরম গ্রহণ করেছে মির্জা আব্বাস। এছাড়া তিন আসনে লড়তে চান জাতীয় পার্টির চেয়ারম্যান ও সাবেক রাষ্ট্রপতি এইচ এম এরশাদ। ১১ নভেম্বর ফরম বিক্রির শুরুতেই ঢাকা-১৭, রংপুর-৪ এবং নারায়ণগঞ্জের রুপগঞ্জ আসনে প্রার্থী হতে দলীয় মনোনয়ন ফরম সংগ্রহ করেন। এরপরই এরশাদের স্ত্রী ও পার্টির সিনিয়র কো-চেয়ারম্যান রওশন এরশাদ ময়মনসিংহ-৪ আসনে প্রার্থী হতে মনোনয়ন ফরম নেন।